Diari Oficial de la Generalitat Valenciana


Sumari del DOGV 5566, del 30-07-2007 (2007/8338)

Notificació a Miguel Vicens Ferrer de la sentència 117 dictada en les actuacions del juí verbal número 628/2003.
----------------------------------------------------------------------------------------------------------------

### Dades del document

Número de DOGV
:   5566

Data del DOGV
:   30-07-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/8338


Data del document
:   04-06-2007

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Notificació a Miguel Vicens Ferrer de la sentència 117 dictada en les actuacions del juí verbal número 628/2003. [2007/8338]  
Mitjançant este edicte es fa saber:   
Que en este Jutjat se seguix el juí verbal amb el número 628/2003, a instància d'Aguas de Valencia, SA, representada per la procuradora Desamparados Barber Paris i assistida per la lletrada Raquel Valls, contra Miguel Vicens Ferrer i Félix Francés Cañizares, sobre reclamació de quantitat, en el qual la magistrada Matilde Sabater Alamar ha acordat en el dia de la data notificar la sentència dictada en estes actuacions al demandat que es troba en ignorat parador, Miguel Vicens Ferrer, que té com a encapçalament i decisió el que diu tot seguit:  
Verbal 628/2003  
Sentència número 117. València, 1 de juny de 2007  
Matilde Sabater Alamar, magistrada jutgessa del Jutjat de Primera Instància número 21 de València, ha vist estes actuacions de juí verbal, registrades amb el número 628/2003, en virtut de la demanda interposada per l'entitat Aguas de Valencia, SA, per l'entitat Omnium Ibérico, SA i per l'Empresa Mixta Valenciana de Aguas, SA (Emivasa) totes estes representades per la procuradora Amparo Barber Paris i assistides de la lletrada Raquel Valls, sent-ne objecte del plet la resolució del contracte de subministrament d'aigua i del contracte d'instal·lació i reparació de comptador mesurador de consums, reclamació de danys i perjudicis (150,74 euros) i la reclamació de 384,11 euros com a consequència del subministrament d'aigua efectuat i no satisfet.  
Decisió  
Que amb l'estimació íntegra de la demanda interposada per les entitats Aguas de Valencia, SA, Omnium Ibérica, SA i Empresa Mixta Valenciana de Aguas, SA (Emivasa), contra Miguel Vicens Ferrer declare resolt el contracte de subministrament d'aigua potable i d'instal·lació i conservació del comptador mesurador de consum subscrit l'1 de març de 1955 en relació amb l'immoble situat al carrer Cardenal Benlloch, número 64, entresòl, porta 2 de València i condemne Miguel Vicens Ferrer a sotmetre's a l'esmentada declaració, i haurà de dur a cap les actuacions necessàries tendents al cessament efectiu del subministrament d'aigua, amb l'advertiment que en un altre cas s'efectuarà a costa seua en la forma que s'ha especificat en el fonament de dret segon in fine d'esta resolució.  
Igualment condemne Miguel Vicens Ferrer al pagament de 534,85 euros i interessos legals de l'esmentada quantitat computats des de la data de la interpel·lació judicial.  
Les costes seran satisfetes per la part demandada.  
Incloeu esta resolució en el llibre de sentències i deixeu testimoniatge en les actuacions i notifiqueu a les parts i feu-los saber que esta no és ferma i que es pot interposar recurs d'apel·lació que resoldrà l'Audiència Provincial de València el qual es prepararà davant este Jutjat en el termini de cinc dies seguint els tràmits establits en els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme.  
Publicació. L'anterior sentència l'ha donada, firmada i publicada la magistrada jutgessa que la suscriu el dia de la data. En done fe.  
I perquè valga d'edicte de notificació de la sentència al demandat, en parador ignorat, estenc este edicte que es fixarà en el tauler d'anuncis d'este Jutjat i es publicarà en el butlletí oficial de la Comunitat Autònoma.  
València, 4 de juny de 2007.- El secretari: Nicolás González Soria.